CELEX: C2006/060/08
Language: el
Date: 2006-03-11 00:00:00
Title: Απόφαση του Δικαστηρίου (έκτο τμήμα), της  12ης Ιανουαρίου 2006 , στην υπόθεση C-139/04: Επιτροπή των Ευρωπαϊκών Κοινοτήτων κατά Ιταλικής Δημοκρατίας (Παράβαση κράτους μέλους — Ποιότητα του αέρα του περιβάλλοντος — Καθορισμός οριακών τιμών)

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 12ης Ιανουαρίου 2006
   στην υπόθεση C-139/04: Επιτροπή των Ευρωπαϊκών Κοινοτήτων κατά Ιταλικής Δημοκρατίας (1)
   
   (Παράβαση κράτους μέλους - Ποιότητα του αέρα του περιβάλλοντος - Καθορισμός οριακών τιμών)
   (2006/C 60/08)
   Γλώσσα διαδικασίας: η ιταλική
   Στην υπόθεση C-139/04, με αντικείμενο προσφυγή του άρθρου 226 ΕΚ λόγω παραβάσεως, ασκηθείσα στις 15 Μαρτίου 2004, Επιτροπή των Ευρωπαϊκών Κοινοτήτων (εκπρόσωποι: G. Valero Jordana και R. Amorosi) κατά Ιταλικής Δημοκρατίας (εκπρόσωπος: I. M. Braguglia), το Δικαστήριο (έκτο τμήμα), συγκείμενο από τους J.-P. Puissochet, προεδρεύοντα του έκτου τμήματος, S. von Bahr και A. Borg Barthet (εισηγητή), δικαστές, γενικός εισαγγελέας: F. G. Jacobs, γραμματέας: R. Grass, εξέδωσε στις 12 Ιανουαρίου 2006 απόφαση με το ακόλουθο διατακτικό:
   
               1.
            
            
               Η Ιταλική Δημοκρατία, παραλείποντας να διαβιβάσει στην Επιτροπή των Ευρωπαϊκών Κοινοτήτων, για το έτος 2001, όλα τα απαιτούμενα στοιχεία για τις ουσίες που αφορά η οδηγία 1999/30/ΕΚ του Συμβουλίου, της 22ας Απριλίου 1999, σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου, στον αέρα του περιβάλλοντος, όπως προβλέπει το άρθρο 11, παράγραφος 1, στοιχείο α', περιπτώσεις i) και ii), και στοιχείο β', της οδηγίας 96/62/ΕΚ του Συμβουλίου, της 27ης Σεπτεμβρίου 1996, για την εκτίμηση και τη διαχείριση της ποιότητας του αέρα του περιβάλλοντος, παρέβη τις υποχρεώσεις που υπέχει από το άρθρο 11 της οδηγίας 96/62, σε συνδυασμό με το άρθρο 4, παράγραφος 1, της οδηγίας αυτής, καθώς και με την οδηγία 1999/30 και το άρθρο 1 της αποφάσεως 2001/839/ΕΚ της Επιτροπής, της 8ης Νοεμβρίου 2001, για τη θέσπιση ερωτηματολογίου το οποίο χρησιμοποιείται κατά την υποβολή ετήσιας έκθεσης σχετικά με την εκτίμηση της ποιότητας του αέρα του περιβάλλοντος, στο πλαίσιο των οδηγιών 96/62/ΕΚ και 1999/30/ΕΚ.
            
         
               2.
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 106 της 30.4.2004.